
I. УМУМИЙ ҚОИДАЛАР

1.1. “Миллий ғоя ва маънавий-маърифий тарғибот ишларини методик таъминлаш” бўлими (кейинги ўринларда – Бўлим деб юритилади) Республика Маънавият ва маърифат маркази ҳузуридаги Ижтимоий-маънавий тадқиқотлар институтининг (кейинги ўринларда – Институт деб юритилади) таркибий бўлинмаси ҳисобланади ва Институт директорининг бевосита раҳбарлигида Бўлим фаолиятининг ташкил этилишини ҳамда амалга оширилишини таъминлайди.
1.2. Бўлим ўз фаолиятида Ўзбекистон Республикаси Конституцияси, Ўзбекистон Республикаси Қонунлари, Ўзбекистон Республикаси Президенти Фармони, Қарори ва фармойишлари, Ўзбекистон Республикаси Вазирлар Маҳкамаси қарор ва фармойишлари, Республика Маънавият ва маърифат маркази тартиби қоидалари, Республика Маънавият ва маърифат маркази Низоми, Институт низоми, Бўлим низоми, Республика Маънавият ва маърифат маркази раҳбари буйруқлари, Институт директори буйруқларига амал қилади.

II. БЎЛИМНИНГ МАҚСАД ВА ВАЗИФАЛАРИ 

2.1. Бўлимнинг мақсади:
миллий ғоя ва маънавий-маърифий тарғибот ишларини методик таъминлаш бўлимининг мақсади республикамизда олиб борилаётган маънавий-маърифий соҳадаги тарғибот ишлари усул ва услубларини ишлаб чиқиш 
ва тарғиботчиларни таъминлашдан иборат.

2.2. Бўлимнинг вазифалари қуйидагилардан иборат:
· долзарб мавзулардаги тарғибот ишлари, жумладан, тадбирлар, учрашувлар, давра суҳбатлари ва очиқ мулоқотлар, тарғиботчилар томонидан фойдаланиладиган методик кўлланмалар, маъруза матнлари, рисола, слайдлар, тезислар, буклет, инфографика, флайер ва бошқа кўргазмали материаллар тайёрлаш;
· замонавий метод ва технологиялар билан боғлиқ ишларни ташкил этиш, тарғибот материалларини тайёрлаш, маънавият ва маърифат тарғиботчилари, таълим муассасалари, ёшлар, маҳалла, хотин-қизлар ташкилотлари, бошқа давлат ва нодавлат муассасаларининг маънавий-маърифий ишлар бўйича масъул ходимлари, зиёлилар, кенг жамоатчиликнинг тарғибот ишларида фойдаланишлари учун тавсиялар бериш;
· жамиятимизнинг барқарор ривожланишига тўсқинлик қилаётган эл-юрт такдирига лоқайдлик, маҳаллийчилик, уруғ-аймоқчилик, оилавий қадриятлар ва ёшлар тарбиясига, миллий қадриятларга эътиборсизлик, эрта турмушга чиқиш, оилавий ажралишлар каби ички ҳамда терроризм 
ва эктремизм, ақидапарастлик, сепартизм, одам савдоси, наркобизнес, “оммавий маданият” каби ташқи таҳдидларга барҳам беришга қаратилган комплекс тадбирлар тизимига методик тавсиялар ишлаб чикиш; 
· халқимизнинг тарихий мероси, урф-одатлари ва миллий тарбия анъаналарини асраб-авайлаш, кенг аҳоли қатламлари, айниқса, ёшларимиз ўртасида динлараро бағрикенглик, миллатлараро тотувлик ва ўзаро меҳр- оқибат муҳитини мустаҳкамлашга қаратилган тарғиботнинг янгича методларини ишлаб чиқиш;
· миллий ғоя ва мафкуравий жараёнларнинг таҳлилига бағишланган илмий-назарий тадқиқот ишларини олиб борилиши юзасидан ташкил этиладиган илмий-амалий конференция, тренинг ва давра суҳбатлари, ўқув-семинарлар ўтказишнинг усулларини яратиш ва тақдим этиш;
· маънавий-маърифий тарғибот ишларини амалга оширишнинг самарали ва таъсирчан замонавий тарғибот технология ҳамда усулларини ишлаб чиқиш;
· вазирликлар ва идораларда, жумладан, таълим тизими, маҳалла 
ва ҳудудлар бўйича маънавий-маърифий ҳамда тарбиявий ишлар самарадорлигини оширишга қаратилган илмий асосланган таклиф ва тавсиялар ишлаб чиқиш;
· миллий ғоя, маънавият ва мафкуралар билан боғлиқ қўлланмалар, жамиятда мавжуд иллатлар ва уларни олдини олиш бўйича илмий мақолалар, рисолалар тайёрлаш;
· маънавий-маърифий тарғибот ишларини амалга оширишнинг самарали ва таъсирчан замонавий тарғибот технология ҳамда усулларидан фойдаланиш бўйича тавсиялар ишлаб чиқиш ва кенг жамоатчиликка етказиб бериш;
· ўз фаолияти доирасида амалга оширилган тарғибот материаллари тайёрлаш ишларининг натижаларини оммавий ахборот воситалари, нашриётлар, жумладан, Республика Маънавият ва маърифат кенгашининг нашр органлари - “Тафаккур”, “Маънавий ҳаёт” ва “Жаҳон адабиёти” журналлари, “Маънавият” нашриёти орқали мунтазам равишда чоп этиб, кенг жамоатчиликка етказилишини таъминлашдан иборат.

III. БЎЛИМ ФАОЛИЯТИНИНГ АСОСИЙ ЙУНАЛИШЛАРИ

Миллий ғоя ва маънавий-маърифий тарғибот ишларини методик таъминлаш бўлими фаолиятининг асосий йўналишлари қуйидагилардан иборат:
· Республикада олиб борилаётган ислоҳотларни аҳоли ўртасида кенг тарғиб қилишнинг энг таъсирчан усул, услубларини ишлаб чиқиш ва амалиётга қўллаш;
· ўтказиладиган маънавий-маърифий мазмундаги йиғилиш, учрашув, давра суҳбати, очиқ мулоқот ва бошқа тадбирларнинг шаклларини яратиш ҳамда амалиётга тақдим этиш;
· ҳорижда таъсирчан кучга эга бўлган тарғибот методларини ўрганиш, таҳлил этиш ва амалиётга қўлланишини таъминлаш юзасидан тавсиялар тайёрлаш;
· долзарб мавзулардаги тарғибот ишлари, жумладан, тадбирлар, учрашувлар, давра суҳбатлари ва очиқ мулоқотлар, тарғиботчилар томонидан фойдаланиладиган методик кўлланмалар, маъруза матнлари, рисола, слайдлар, тезислар, буклет, инфографика, флайер ва бошқа кўргазмали материаллар тайёрлаш, шунингдек, Марказ ҳамда марказнинг ҳудудий бўлим, бўлинмаларга тарқатиш;
· мамлакатимиздаги барча вазирлик ва идоралар, ташкилот 
ва муассасалар, хўжалик субъектлари, маънавий-маърифий ишлар бўйича масъул ходимлари учун ғоявий-мафкуравий тарғибот ишларини ташкиллаштириш усул ва услубларини ишлаб чиқиш ҳамда амалиётга жорий этилишига кўмаклашишдан иборат.

IV. БЎЛИМ ФАОЛИЯТИНИ ТАШКИЛ ЭТИШ

4.1. Бўлим ўз фаолиятини белгиланган вазифаларни бажаришга қаратилган ҳамда Институт директори томонидан тасдиқланадиган режа асосида ташкил этади.
4.2. Бўлим Институт директори томонидан тайинланадиган 
ва лавозимидан озод этиладиган бўлим бошлиғи томонидан бошқарилади.
4.3. Бўлимнинг ички тузилиши: Тарғибот ишларини методик таъминлаш бўлими – бўлим бошлиғи, 1 нафар бош илмий ходим ва 1 нафар етакчи илмий ходимдан иборат.
4.4. Бўлимнинг тузилиши ва штат бирлиги сони Вазирлар Маҳкамасининг 2021 йил 3 июндаги 340-сон қарорига асосан белгилаган тартибда тасдиқланади.

V. БЎЛИМНИНГ ҲУҚУҚЛАРИ

5.1. Бўлим қуйидаги ҳуқуқларга эга:
- Ўзбекистан Фанлар Академияси институтлари, Вазирлар Маҳкамаси ҳузуридаги Фан ва технологияларни ривожлантиришни мувофиклаштириш қўмитасида, таълим муассасаларида, ҳарбий қисмларда, ҳуқуқни муҳофаза этувчи идораларда, маҳаллалар, корхоналар, хўжаликлар, барча турдаги давлат ва нодавлат ҳамда жамоат ташкилотларида олиб бориладиган маънавий-мафкуравий ишлар самарадорлигини ўрганиш ва такомиллаштириш ҳамда маълумотлар тайёрлаш;
- Институтда қабул қилинадиган қарорлар муҳокамасида иштирок этиш, зарур таклифлар киритиш ва тавсиялар бериш;
- миллий мерос, алломалар тўғрисидаги илмий-оммабоп, публицистик асарларни нашрга тайёрлаш ва чоп этиш;
- Республика Маънавият ва маърифат марказининг мультимедиа студияси билан ҳамкорликда ғоявий мафкуравий жараёнлар таҳлилига оид мультимедия материалларини тайёрлаш ишларини ташкил қилади.

VI. БЎЛИМ БОШЛИҒИНИНГ ЛАВОЗИМИ (ЙЎРИҚНОМАСИ)

6.1. Бўлим бошлиғи лавозимига олий маълумотга эга бўлган, замонавий ахборот-коммуникация технологияларидан фойдалана биладиган, илмий тадқиқот ишларини олиб борган, камида 3 йил меҳнат стажига эга бўлган номзодлар қабул қилинади.
6.2. Бўлим бошлиғи лавозим вазифалари:
- бўлим мақсад ва вазифаларидан келиб чиққан ҳолда бўлимга умумий раҳбарликни амалга оширади;
- миллий ғоя ва маънавий-маърифий тарғибот ишларини методик таъминлаш ишларини олиб боради;
- бўлим бошлиғи ўзига берилган ваколатлар ва вазифаларга мувофиқ бўлим фаолиятини ташкил этади ва унга раҳбарлик қилади;
- Институт Илмий кенгаши, Институт директори учун зарур маълумотларни ўз вақтида сифатли тайёрлаш ва етказиш ишларини амалга оширади;
- раҳбарият томонидан Миллий ғоя ва маънавий-маърифий тарғибот ишларини методик таъминлаш масалаларига оид берилган топшириқларнинг ўз вақтида ва самарали бажарилишини таъминлайди;
- бўлим иш режасини тузиш ва унинг бажарилиши юзасидан бўлим ҳисоботларини тайёрлайди, умумий назоратини юритади.
6.3. Бўлим бошлиғи мажбуриятлари:
- компьютер техникаси ва Интернетдан самарали фойдаланиш ҳамда хорижий тилни талаб даражасида билиши; 
- Институтда меҳнат муҳофазаси, техника хавфсизлиги, санитария-гигиенага оид ва ёнғинга қарши ҳимоя чоралари ва қоидаларига амал қилиш;
- Институтнинг илмий, ташкилий, маънавий-маърифий тадбирларида фаол иштирок этиш; 
- Ўзбекистон Республикаси Меҳнат кодексида кўрсатилган бошқа мажбуриятларни адо этишдан иборат.

VII БЎЛИМ БОШ ИЛМИЙ ХОДИМИНИНГ ЛАВОЗИМ ВАЗИФАЛАРИ (ЙЎРИҚНОМАСИ)

7.1. Бўлим бош илмий ходим лавозимига олий маълумотга эга бўлган, замонавий ахборот-коммуникация технологияларидан фойдалана оладиган, хорижий тилларда сўзлаша оладиган, илмий фаолият билан шуғулланаётган номзодлар қабул қилинади.
7.2. Бўлим бош илмий ходими лавозим вазифалари:
· долзарб мавзулардаги тарғибот ишлари, жумладан, тадбирлар, учрашувлар, давра суҳбатлари ва очиқ мулоқотлар, тарғиботчилар томонидан фойдаланиладиган методик кўлланмалар, маъруза матнлари, рисола, слайдлар, тезислар, буклет, инфографика, флайер ва бошқа кўргазмали материаллар тайёрлаш;
· замонавий метод ва технологиялар билан боғлиқ ишларни ташкил этиш, тарғибот материалларини тайёрлаш, маънавият ва маърифат тарғиботчилари, таълим муассасалари, ёшлар, маҳалла, хотин-қизлар ташкилотлари, бошқа давлат ва нодавлат муассасаларининг маънавий-маърифий ишлар бўйича масъул ходимлари, зиёлилар, кенг жамоатчиликнинг тарғибот ишларида фойдаланишлари учун тавсиялар бериш;
· жамиятимизнинг барқарор ривожланишига тўсқинлик қилаётган эл-юрт такдирига лоқайдлик, маҳаллийчилик, уруғ-аймоқчилик, оилавий қадриятлар ва ёшлар тарбиясига, миллий қадриятларга эътиборсизлик, эрта турмушга чиқиш, оилавий ажралишлар каби ички ҳамда терроризм 
ва эктремизм, ақидапарастлик, сепартизм, одам савдоси, наркобизнес, “оммавий маданият” каби ташқи таҳдидларга барҳам беришга қаратилган комплекс тадбирлар тизимига методик тавсиялар ишлаб чикиш; 
· халқимизнинг тарихий мероси, урф-одатлари ва миллий тарбия анъаналарини асраб-авайлаш, кенг аҳоли қатламлари, айниқса, ёшларимиз ўртасида динлараро бағрикенглик, миллатлараро тотувлик ва ўзаро меҳр- оқибат муҳитини мустаҳкамлашга қаратилган тарғиботнинг янгича методларини ишлаб чиқиш;
· миллий ғоя ва мафкуравий жараёнларнинг таҳлилига бағишланган илмий-назарий тадқиқот ишларини олиб борилиши юзасидан ташкил этиладиган илмий-амалий конференция, тренинг ва давра суҳбатлари, ўқув-семинарлар ўтказишнинг усулларини яратиш ва тақдим этиш;
· маънавий-маърифий тарғибот ишларини амалга оширишнинг самарали ва таъсирчан замонавий тарғибот технология ҳамда усулларини ишлаб чиқиш;
Бўлим иш режасини тузиш ва унинг бажарилиши юзасидан бўлим ҳисоботларини тайёрлашда Бўлим бошлиғига ёрдам беради.
Бўлим бошлиғи меҳнат таътилида, меҳнатга лаёқатсизлик даврида 
ва бошқа узрли сабабларга кўра ишда бўлмаган вақтларида унинг вазифасини бажариб боради.
7.3. Бўлим етакчи илмий ходими вазифалари:
· вазирликлар ва идораларда, жумладан, таълим тизими, маҳалла 
ва ҳудудлар бўйича маънавий-маърифий ҳамда тарбиявий ишлар самарадорлигини оширишга қаратилган илмий асосланган таклиф ва тавсиялар ишлаб чиқиш;
· миллий ғоя, маънавият ва мафкуралар билан боғлиқ қўлланмалар, жамиятда мавжуд иллатлар ва уларни олдини олиш бўйича илмий мақолалар, рисолалар тайёрлаш;
· маънавий-маърифий тарғибот ишларини амалга оширишнинг самарали ва таъсирчан замонавий тарғибот технология ҳамда усулларидан фойдаланиш бўйича тавсиялар ишлаб чиқиш ва кенг жамоатчиликка етказиб бериш;
· ўз фаолияти доирасида амалга оширилган тарғибот материаллари тайёрлаш ишларининг натижаларини оммавий ахборот воситалари, нашриётлар, жумладан, Республика Маънавият ва маърифат кенгашининг нашр органлари - “Тафаккур”, “Маънавий ҳаёт” ва “Жаҳон адабиёти” журналлари, “Маънавият” нашриёти орқали мунтазам равишда чоп этиб, кенг жамоатчиликка етказилишини таъминлашдан иборат.
7.4. Бўлим ходимларининг мажбуриятлари:
- компьютер техникаси ва интернетдан самарали фойдаланиш ҳамда хорижий тилни талаб даражасида билиши; 
- институтда меҳнат муҳофазаси, техника хавфсизлиги, санитария-гигиенага оид ва ёнғинга қарши ҳимоя чоралари ва қоидаларига амал қилиш;
- институтнинг илмий, ташкилий, маънавий-маърифий тадбирларида фаол иштирок этиш; 
- Ўзбекистон Республикаси Меҳнат кодексида кўрсатилган бошқа мажбуриятларни адо этиш.

